Resolució 236/2017, de 19 de juliol
Documentació relativa a la concessió administrativa del servei municipal d'aigües i clavegueram de la ciutat; informació detallada de la despesa en comunicació, convenis i contractes amb mitjans informatius i campanyes institucional de l'any 2016, el desglossament d'aquesta mateixa despesa tal com és consignada en el pressupost per al 2017; i còpia dels convenis i contractes firmats amb els mitjans de comunicació vigents.
El Grup Municipal d'ERC-AVANCEM va sol·licitar a l'Ajuntament diverses informacions.
En no rebre resposta en el termini legal va formular dues reclamacions davant la GAIP, demanant que es tramitessin pel procediment de mediació.
Per causa de força major sobrevinguda la persona que intervé en nom de l'entitat reclamant va sol·licitar l'ajornament de l'acte de mediació.
En perllongar-se en el temps el motiu que va donar lloc a la suspensió, la GAIP decideix seguir les actuacions pel procediment ordinari.
Atès que la informació sol·licitada és pública i que raonablement no conté dades que siguin creditores d'una especial protecció, s'estima la reclamació.
Números d'expedient de les reclamacions: 34/2017 i 60/2017 (acumulades).
La corresponent a la Reclamació 60/2017 va ser presentada el 10 de gener de 2017 i tenia per objecte la documentació següent:
L'entitat reclamant va sol·licitar que ambdues reclamacions seguissin els tràmits del procediment de mediació.
En el corresponen a la Reclamació 34/2017, emès el 24 de febrer de 2017, l'Ajuntament de Lleida manifestava:... "no hi ha objecció per donar l'accés a la informació al regidor que ho ha sol·licitat, en els termes establerts per la normativa.
Ara bé, la consulta i posada a disposició d'aquesta documentació no és automàtica i requereix tasques administratives i tècniques que impliquen a diferents serveis municipals (contractació, economia, concessions, intervenció) que estan treballant en aquestes i que requereixen d'un treball afegit de coordinació.
Aquests serveis i departaments alhora estan treballant en les seves tasques quotidianes derivades de la pròpia gestió municipal i atenció al ciutadà, aspectes prioritaris en compliment de la finalitat de l'administració municipal...
Per tot l'exposat anteriorment, us informo que s'està treballant en l'elaboració de la informació objecte d'aquesta petició, que serà lliurada al Sr. [...] al més aviat possible, de la qual cosa us informarem."
Finalitza l'informe amb l'acceptació del procediment de mediació i la designació de la persona representant de la Corporació.
En el corresponent a la Reclamació 60/2017, emès el 15 de març de 2017, l'Ajuntament de Lleida deia:..."no hi ha objecció per donar l'accés a la informació al regidor que ho ha sol·licitat, en els termes establerts per la normativa.
De fet una part de la informació que sol·licita el regidor està publicada en la web municipal, a disposició de totes les persones que la vulguin consultar.
Us indico I'enllaç: http: wwwpaeria espdfcampanyes-pubicitat-institucinacampanes-pubicitatinstitucional, pdf.... s'està treballant en l'elaboració de la informació objecte d'aquesta petició, que serà lliurada al Sr. [...] al més aviat possible, de la qual cosa us informarem."
L'informe finalitza amb l'acceptació del procediment de mediació i la designació de la persona representant de la Corporació.
Atesa l'estreta connexió́ existent entre les dues reclamacions, en les que intervenen les mateixes parts, que tenen un objecte similar i una tramitació́ paral·lela, resulta procedent acumular-les a l'empara de l'article 57 de la Llei 39/2015, d'1 d'octubre, del procediment administratiu comú́ de les administracions públiques.
L'objecte de les reclamacions ha de ser informació pública, de conformitat amb la definició que en fa l'article 2.b) LTAIPBG.
Les reclamacions han estat presentades per part d'una persona que ostenta la condició de regidora del mateix Ajuntament i en representació del Grup Municipal d'ERC-AVANCEM.
Aquesta condició d'electe local de la persona reclamant no és obstacle per a l'admissió a tràmit d'aquesta Reclamació, ja que, tot i que la normativa de règim local (article 164 del Text Refós de la Llei Municipal i de Règim Local de Catalunya, TRLMRLC, aprovat pel Decret Legislatiu 2/2003, de 28 d'abril, que cal recordar que és anterior l'LTAIPBG) remet per a la seva garantia a la jurisdicció contenciosa administrativa, el cert és que la disposició addicional primera, apartat 2, de l'LTAIPBG disposa que la normativa de transparència s'apliqui supletòriament en aquells casos, com el present, en que existeixi un règim d'accés especial regulat per la seva normativa específica (en aquets cas, la de règim local).
Aquesta aplicació supletòria de l'LTAIPBG permet i legitima la intervenció d'aquesta Comissió en garantia del dret d'accés de les persones regidores si aquestes voluntàriament opten per demanar la seva empara, sens perjudici del seu dret a obtenir la tutela de la jurisdicció contenciosa administrativa, tal i com s'ha reiterat en diverses resolucions de la GAIP (entre altres, en la Resolució de la Reclamació 4/2016).
I això perquè no hi ha dubte que la via de la reclamació opcional davant d'una instància independent i gratuïta, com és la GAIP, i mitjançant un procediment molt ràpid en la seva resolució, suposa una millora en el règim de protecció de l'accés a la informació dels electes, i com a tal, s'ha d'incorporar al catàleg de garanties de què ja disposaven en el moment de l'entrada en vigor de l'LTAIPBG.
El contrari portaria a l'absurd de negar o privar a les persones electes - el dret a la informació de les quals està connectat directament amb l'exercici del dret fonamental a la participació política regulat a l'article 23 CE, i que, com a tal, mereix un règim de protecció reforçat - l'accés a una via de garantia que l'LTAIPBG crea i posa a l'abast de qualsevol persona.
L'article 42.6 de l'LTAIPBG estableix que si no s'accepta la mediació o no s'assoleix un acord en el termini d'un més des de que s'ha acceptat, la reclamació s'ha de tramitar per mitjà d'un procediment amb resolució.
En el cas que ens ocupa, donant-se la circumstància que no ha estat possible assolir un acord per la via de la mediació, es segueix el procediment en la forma que preveu l' LTAIPBG.
D'acord amb els preceptes de l'LTAIPBG la informació que és objecte de la sol·licitud que ha donat lloc a la present reclamació és informació pública i l'Ajuntament de Lleida té l'obligació de facilitar-la a la persona reclamant, llevat que concorri algun dels límits que senyala la mateixa norma.
En el cas que ens ocupa la Paeria ha manifestat de forma expressa el reconeixement del dret d'accés i la predisposició de l'Ajuntament de Lleida a facilitar la informació que li ha estat demanada, sense al·legar cap límit.